Návrh
nového projektu Rekonštrukcie, modernizácie a dostavby areálu Slovenskej národnej galérie v Bratislave

I.   Vyhodnotenie realizácie pôvodného projektu schváleného uzneseniami vlády SR      č. 244/2002, 846/2002 a 514/2004

Vláda SR uznesením č. 244 z 13. marca 2002 schválila
A.1.	Návrh projektu rekonštrukcie a modernizácie areálu Slovenskej národnej galérie          v Bratislave      
A.2.	Program financovania rekonštrukcie a modernizácie areálu Slovenskej národnej galérie v Bratislave na roky 2003 – 2009 ako rezortnú prioritu kapitoly Ministerstva kultúry SR

Vláda SR uznesením č. 846 zo 7. augusta 2002 
A.	súhlasila
                         A.1.       so  začatím  obstarávania  projektovej  dokumentácie  stavby „Rekonštrukcia a modernizácia areálu SNG v Bratislave“ v roku 2002 financovanej formou individuálnych kapitálových výdavkov, s predpokladanou obstarávacou cenou 430 mil. Sk, z toho v roku 2002 v sume 2 mil. Sk
                             
Vláda SR uznesením č. 514 z 2. júna 2004 	
A.	súhlasila	
A.1	s vyňatím IV. etapy – Rekonštrukcia a modernizácia Esterházyho paláca v predpokladanej obstarávacej cene 32,0 mil. Sk – z projektu Rekonštrukcia a modernizácia areálu Slovenskej národnej galérie v Bratislave schváleného uznesením vlády SR    č. 846 zo 7. augusta 2002.

      Na  základe uznesenia vlády SR č. 244/2002 a č. 846/2002 SNG pripravila a vypísala v roku 2003 architektonickú súťaž na Rekonštrukciu a modernizáciu areálu SNG. 
      Súťaž nepriniesla v predložených návrhoch a riešeniach  zámeru rekonštrukcie a modernizácie areálu SNG očakávaný výsledok a z toho dôvodu nebolo možné začať komplexnú investičnú a projektovú prípravu a ani si uplatňovať nároky na financovanie investičného procesu v súlade s predmetnými uzneseniami vlády SR.
	Z pôvodného konceptu stavebného zámeru – projektu bola na základe uznesenia vlády SR  č. 514/2004 samostatne vyčlenená a investične riešená len stavba „Obnova Esterházyho paláca“, ktorá bola ukončená v 02/2005.
	Preto po vzájomnej konzultácii s Ministerstvom kultúry SR a záverečnom prekonzultovaní procesu ďalšieho pokračovania riešenia modernizácie a rekonštrukcie areálu SNG dňa 7. februára 2005, Ministerstvo kultúry SR odporučilo vypísať novú architektonickú súťaž, aby na základe jej výsledkov bolo možné zabezpečovať projektovú dokumentáciu         a získanie stavebných povolení. 
SNG vypísala novú architektonickú verejnú súťaž v máji 2005 a vyhodnotila v júli 2005.
	S víťazom tejto súťaže Architekti B.K.P.Š., spol. s r.o. so sídlom v Bratislave uzatvorila SNG Zmluvu o dielo na Projektovú prípravu a projektovú činnosť akcie „Rekonštrukcia a modernizácia areálu SNG“. 
Na základe uzatvorenej ZoD bol vypracovaný Stavebný zámer verejnej práce „Rekonštrukcia a modernizácia areálu SNG“, ktorý kladne posúdilo Ministerstvo výstavby a regionálneho rozvoja SR s nákladom 871 498 tis. Sk bez DPH v cenovej úrovni 2005, Protokolom o vykonaní štátnej expertízy č. 10/2006.

Stavebný zámer navrhuje realizovať výstavbu v štyroch etapách:

Na I. etapu – objekt „Premostenie“ je vypracovaný projekt pre stavebné povolenie a tendrová dokumentácia pre výber zhotoviteľa stavby. Bola podaná žiadosť o vydanie stavebného povolenia – stavebné konanie sa uskutočnilo, stavebné povolenie má byť vydané do 30 dní.

Na II. etapu – objekt „Vodné kasárne“ je vypracovaný projekt pre stavebné povolenie, vykonaný architektonicko-historický výskum v zmysle požiadaviek Krajského pamiatkového úradu  v Bratislave.

III. a IV. etapa – objekty „Nový depozitár“ a „Rekonštrukcia administratívnej budovy + amfiteáter a knižnica“ - projektové práce neboli začaté (k dispozícii je len koncepčné riešenie na úrovni stavebného zámeru).

II.	Porovnanie nákladov stavebných zámerov verejnej práce Rekonštrukcia, 
                         modernizácia a dostavba areálu SNG v Bratislave z r. 2001 a 2005 (2006 – 
                         podľa  Protokolu o vykonaní štátnej expertízy č. 10/2006)

Východiskové princípy (okrajové podmienky) porovnania:

      Aby bolo možné vzájomne nákladovo porovnávať oba stavebné zámery tzn. zámer z        r. 2001 podľa uznesení vlády SR č. 244/2002; 846/2002 a 514/2004 a stavebný zámer vypracovaný v r. 2005, schválený Protokolom o vykonaní štátnej expertízy č. 10/2006,  bolo potrebné vykonať nasledovné úpravy:
1.	v súlade s uznesením vlády č. 514/2004 SR vyňať tzv. IV. etapu „Rekonštrukcia a modernizácia Esterházyho paláca“ z  projektu (stavebného zámeru) Rekonštrukcia a modernizácia areálu SNG v Bratislave schváleného uznesením vlády SR            č. 846/2002;
Poznámka: 
Projekt rekonštrukcie a modernizácie Esterházyho paláca bol investične realizovaný    v r. 2004 – 2005.

2.	upraviť východiskovú základňu investičných nákladov (ďalej len “IN“) uvádzaných v uznesení vlády SR  č. 846/2002 odpočtom DPH, ktorej hodnota      v  r. 2001 resp. 2002 bola 10% (poznámka: pre účely ŠR SR sa finančné údaje uvádzajú vrátane hodnoty DPH);

3.	upraviť IN upravené podľa bodu 1. a 2. indexom stavebných prác podľa KS zohľadňujúcim rast cien v čase (indexácia IN z CÚ 2001 na CÚ r. 2006/1.Q):
-	2001/2002		i = 1,050;
-	2002/2003		i = 1,052;
-	2003/2004		i = 1,063;
-	2004/2005		i = 1,037;
-	2005/1.Q 2006	i = 1,012;
-	potom 2001/1.Q2006 i = 1,2322;

Dopad vyššie uvedených úprav je nasledovný:

Objekt/názov

IN
v mil. Sk         s DPH

po odpočte DPH 10%

Úprava na CÚ
2006/1.Q
x i = 1,2322

Premostenie | 127 | 115,5 | 142,3
Vodné kasárne | 46 | 41,8 | 51,5
Nádvorie | 66 | 60,0 | 73,9
Administratívna budova | 88 | 80,0 | 98,6
Amfiteáter - knižnica | 72 | 65,5 | 80,7

Esterházyho palác

33

Úprava podľa bodu 1.

Objekt vyňatý 
viď uznesenie vlády SR č.514/2004

SPOLU | 432 | 362,8 | 447,0

Porovnanie nákladov: Stavebný zámer r. 2001 (po úprave) a Stavebný zámer r. 2006

Poznámka: Štruktúra nákladov – kapitálových výdavkov v skladbe rozpočtu verejnej práce

Ozn.

Názov/položka

Náklad v mil. Sk bez DPH
Kapitálové výdavky

Poznámka

Zámer r. 2001

Zámer r. 2006
po                 št. expertíze

Rozdiel
+/-

a) | Príprava verejnej práce | neuvedené | 40,40 | + 40,40 |
b) | Stavebná časť v skladbe:

Hlavné stavebné objekty (SO) 
Poznámka: 
-	zoradenie SO zohľadňuje postupnosť investície v čase – preto nie je dodržané poradie v číslovaní;
-	v IN jednotlivých objektov je započítaný aj podiel na GZS

| 01 Premostenie | 142,3 | 135,3 | - 7,0 |
+ 56 | 05 Vodné kasárne | 51,5 | 123,4 | 71,9 |
| 06 Nádvorie | 73,9 | 12,1 | - 61,8 |
| 02 Administr. budova | 98,6 | 129,9 | 31,3 |
| 03 Amfiteáter – knižnica | 80,7 | 102,3 | 21,6 |
| 07 Depozitár | - | 135,7 | 135,7 | Nový objekt !
Spolu | 447,00 | 638,70 | + 191,70* | *(56 + 135,7)

*Poznámka:
Vykázaný rozdiel IN  (+ 191,7 mil. Sk) má nasledovnú skladbu:
a)	čiastka + 56 mil. Sk  reprezentuje  nové technické riešenia jednotlivých objektov v súlade    s inovovaným zadaním a lokalitným programom z r. 2005 (súťažné podmienky arch. súťaže) – materiálová a technická náročnosť riešenia  s dôrazom na optimalizáciu funkčných vzťahov a vytvorenie nových vnútorných plôch a priestorov;
b)	čiastka + 135,7 mil. Sk reprezentuje IN nového objektu tzv. „Depozitár“, ktorý bol navrhnutý v súlade so súťažnými podmienkami arch. súťaže.

Ostatné stavebné objekty a objekty technickej infraštruktúry

04 Protipovodňová ochrana

Poznámka:

Uvedené objekty nie sú bližšie v stavebnom zámere          r. 2001 špecifikované a ani IN nie sú samostatne uvádzané

0,9

Nový objekt !

| 09 Príprava staveniska | | 0,2 | |
| 10 Ochrana stavebnej  jamy | | 25,0 | |
| 11 Komunikácie | | 7,1 | |
| 12 Dopravné značenie | | 0,3 | |
| 13 Sadové úpravy | | 0,3 | |
| 20 Prekládky IS | | 1,7 | |
| 30 Prípojky IS | | 0,2 | |
| 40 Verejné osvetlenie | | 0,2 | |
| 41 Vonkajšie rozvody NN | | 0,4 | |
Spolu | - | 36,30 | + 36,30 |
Spolu SO | 447,0 | 675,00 | + 228,00 |
Ostatné dodávky a výkony
| Realizačná dokumentácia (RP) | neuvedené | 25,00 | + 25,00 |
| Dokumentácia skutočného zhotovenia stavby (DSZS) | neuvedené | 2, 50 | +  2,50 |
| Technický dozor investora (TDI) | neuvedené | 25,00 | + 25,00 |
| Skúšky naviac oproti STN a ZTKP | neuvedené | 3,50 | + 3,50 |
medzisúčet | - | 56,00 | + 56,00 |
Spolu stavebná časť | 447,0 | 731,00 | + 284,00 |

c)

Technologická časť
(prevádzkové súbory ...)

neuvedené

42,70

+ 42,70

Spolu stavebná a technologická časť
(hl. I. + II, + III, + IV. + IX. + GZS rozpočtu)

447,00

814,10

+ 367,10

d)

Zariadenie staveniska
(ZS)

neuvedené

rozpustené v IN objektov

-

+ 24,106 t.j. údaj podľa    št. exp.

g) | Rozpočtová rezerva | neuvedená | 57,40 | + 57,40 |

SPOLU IN bez DPH

Zámer 
z r. 2001
v CÚ 2006
        447,00

Zámer
z r. 2006
v CÚ 2006 871,50

navýšenie

     + 424,50

Vecné vyhodnotenie nového projektu Rekonštrukcie, modernizácie a dostavby areálu SNG nad rámec rozsahu pôvodného stavebného zámeru z roku 2001

SO 01  Premostenie
�	premena dnešného depozitára pod Premostením na novú funkciu študijného výtvarno-depozitárneho priestoru a jeho priestorové prepojenie s nádvorím SNG. Dnešný ústredný depozitár je z hľadiska stratégie ochrany uložených hodnôt v mimoriadne rizikovej polohe pre ohrozenie povodňovými a havarijnými vodami. Jeho dnešná skladovacia kapacita        i technické a technologické vybavenie je pre potreby SNG krajne nedostatočné (viď odsek Nový depozitár),
�	rekonštrukcia a sprístupnenie koridorov v čele Premostenia pre verejnosť pre podstatné zlepšenie organizovania expozícií v Premostení a poskytnutie atraktívnych výhľadov na nábrežie a Dunaj návštevníckej verejnosti.

SO 02   Administratívna budova
�	rekonštrukcia administratívnej budovy okrem zlepšenia prostredia a dispozičných vlastností pracovísk rieši najmä rozhodujúci energetický nedostatok plášťa budovy           z hľadiska stavebno-fyzikálneho. Nový plášť s patričnými vlastnosťami je podstatnou podmienkou úsporných nákladov na prevádzku administratívnej budovy ako i vytvorenia zodpovedajúceho klimatického prostredia pre súbor administratívnych, archívnych           a reštauračných pracovísk. Dnešný metalický plášť včítane jeho presklenia je takýmto nárokom krajne nevyhovujúci až nefunkčný.

SO 03   Knižnica a amfiteáter
�	jedným z vážnych priestorových nedostatkov areálu SNG je absencia veľkej viacúčelovej expozično-spoločenskej haly pre realizovanie premenných expozícií veľkorozmerných exponátov a inštalácií ako aj veľkých kultúrno-spoločenských podujatí vyžadujúcich zhromaždenie veľkého počtu ľudí. Tento priestor je vytvorený obostavaním a prekrytím priestoru amfiteátra s dispozičným prepojením na ústrednú vstupnú halu vo Vodných kasárňach,
�	prevádzka Knižnice s potrebným rozšírením plôch je osadená sčasti v administratívnej budove  (na úkor administratívnych priestorov) a sčasti v Novom depozite. Priestory dnešného knižničného krídla sú nadstavené o ďalšie podlažie a sú premenené na expozičné priestory s priamym priestorovým vzťahom na novú viacúčelovú výstavnú halu v mieste amfiteátra.

SO 05  Vodné kasárne a nádvorie
�	podstatná stavebno-priestorová úprava vytvorením novej centrálnej vstupnej haly a jej zázemia v prirodzenom centre celého komplexu SNG. Táto úprava rieši zásadný nedostatok areálu, t.j. jeho jednostrannú orientáciu na nábrežie a absentujúcu väzbu na centrum mesta- Hviezdoslavovo námestie,
�	vloženie nového stropu v podstrešnom priestore Vodných kasární a vytvorenie nových potrebných priestorov pre strojovne zabezpečujúce optimálne prostredie zbierok ako aj pre potreby rozsiahleho depozitu drobných nehorľavých diel,
�	revitalizácia severného priečelia historického objektu s pôvodnými otvormi a prepojenie tejto dnes nefungujúcej bariéry voči budúcemu vzťahu na centrum mesta (uličná štruktúra vnútrobloku Carltonu a jej spojenia na Hviezdoslavovo a Štúrovo námestie),
�	zriadenie protihlukovej sklenenej steny pod objektom Premostenia ako akustickej bariéry proti hluku dopravy z nábrežnej komunikácie. Eliminovanie tohto hluku je zásadnou podmienkou vytvorenia elementárnych podmienok pre návštevnícku pohodu v priestore nádvoria s jeho relaxačnou a expozičnou funkciou.

SO 07   Nový depozitár
�	výstavba Nového depozitára rieši principiálny nedostatok dnešného areálu SNG a to zodpovedajúce a chránené prostredie uloženia zbierok ( viď odsek Premostenie),
�	Nový depozitár je svojou polohou v centre väzieb na zásobovanie, na reštaurátorské          a kurátorské pracoviská i samotné expozičné priestory. Je v optimálnej polohe voči budúcej expanzii SNG na ploche dnešného parkoviska smerom ku Paulínyho ulici,
�	svojim usporiadaním, veľkosťou, technologicko-technickým vybavením má poskytnúť zodpovedajúce podmienky pre uloženie a prácu so zbierkovým fondom. Svojou polohou   a konštrukčným usporiadaním rieši zásadný nedostatok ochrany uložených diel proti povodňovým a havarijným vodám v dnešnom suterénnom depozitári pod Premostením.

Ostatné
�	z ostatných rozsiahlejších zásahov sú podstatné zriadenie ústrednej trafostanice a rozvodní ako aj realizácie novej kotolne ako podmienok pre ekonomické a racionálne prevádzkovanie rozhodujúcich technických médií vnútorného prostredia,
�	suterénne priestory vykazujúce dnes na mnohých miestach poruchy prieniku spodných vôd a vlhkosti musia byť z hľadiska bezpečnej hydroizolácie komplexne rekonštruované.

III.	N á v r h   nového projektu Rekonštrukcie, modernizácie a dostavby areálu  
      Slovenskej národnej galérie v Bratislave

Základné údaje

Slovenská národná galéria (ďalej SNG) sa historicky utvorila a vyprofilovala ako tradičná galéria krásnych umení domácej, ale aj širokej európskej proveniencie, pričom od začiatkov jej vývoja dôležitú úlohu predstavovali akvizície výtvarných diel 20. storočia, súčasného umenia, ako aj mapovanie živej umeleckej kultúry. V priebehu vývoja obohatila svoju činnosť o akvizície artefaktov úžitkového umenia, priemyselného výtvarníctva, fotografie a scénografie,  o mapovanie špecifického fenoménu insitného umenia. V 80. rokoch sa jej zberateľský program rozšíril o artefakty spojené s vývojom architektúry, od 90. rokov   o nové médiá. Svojou zberateľskou, výskumnou, výstavnou a expozičnou činnosťou dnes pokrýva nielen celú škálu výtvarných druhov a žánrov, ale celú oblasť vývoja výtvarného umenia Slovenska od obdobia ranej gotiky po súčasnosť a jej súčasťou je aj zbierka starého európskeho umenia.
	Zbierkový fond SNG predstavuje 54.000 galerijných zbierkových predmetov, ktoré sú súčasťou národného kultúrneho dedičstva. Popri ochrane hnuteľných predmetov SNG plní aj nezastupiteľnú úlohu pri ochrane nehnuteľných kultúrnych pamiatok.
Pri riešení súčasnej nevyhovujúcej, kritickej funkčnej a priestorovej situácie sa vedenie SNG spolu s vedením Ministerstva kultúry SR rozhodlo realizovať investičný zámer rekonštrukcie a modernizácie, resp. dostavby existujúceho areálu SNG, tzn. realizovať nové materiálové, technologické a estetické riešenie areálu, s funkčným prehodnotením                   a zosúladením jeho častí – objektov s okolitým priestorom a ich začlenením do mestskej štruktúry,  s prispôsobením areálu   a jednotlivých objektov plneniu existujúcich a aj budúcich, rozvojových potrieb a funkcií SNG.

Ciele rekonštrukcie a modernizácie areálu SNG v Bratislave

1. Pretvoriť SNG na moderné, komplexné a multifunkčné galerijné pracovisko, ktoré by zodpovedalo aktuálnym svetovým trendom galerijnej prezentácie umeleckých diel návštevníkom širokého odborného a laického spektra, zdôrazniť funkciu centra komunikácie, poznávania    a vzdelávania prostredníctvom všetkých druhov a žánrov vizuálnych umení.
2. Vytvoriť moderné centrum umenia, ktorým sa umožní posilniť, prehĺbiť a skvalitniť múzejno-galerijný charakter inštitúcie s pôsobením na návštevníka a verejnosť vo všetkých jej relevantných oblastiach odborných a obslužných činností, ktorými sú: akvizícia – tvorba zbierok, umeleckohistorické spracovanie a interpretácia zbierok a ich prezentácia verejnosti, dokumentácia zbierkových predmetov, starostlivosť o zbierky a ich umiestnenie                     v  depozitároch, ochrana a bezpečnosť zbierok, reštaurovanie zbierok, digitálny register zbierok, archív výtvarného umenia, knižnica, metodická a výchovno-vzdelávacia činnosť.
3. Uviesť a presadiť do života nový systém vzťahov s verejnosťou, formou interaktívneho, kultúrno-výchovného a výchovno-vzdelávacieho programu práce                     s návštevníkom, najmä s mládežou na báze najnovších technológií a metód galerijnej prezentácie umeleckých diel.

Rozvojový model SNG

Vedenie SNG vytýčilo rozvojový model duchovne „novej SNG“, ktorý vychádza z najnovších odborných názorov na funkcie a činnosti galérie ako múzea umenia 21. storočia, ktoré sa stáva interaktívnym centrom komunikácie a jeho zameranie a úlohy sú oveľa širšie         a komplexnejšie ako pred niekoľkými desaťročiami. Prioritami strednodobého rozvoja SNG sú preto: 1. dosiahnutie európskeho štandardu pre vystavovanie umeleckých diel  (špecializované galérie); 2. vytvorenie podmienok na bezpečné tezaurovanie zbierkových predmetov (nové depozitáre); 3. rozšírenie a vytvorenie dokumentačného – „pamäťového“ – centra (priestorov pre dokumentačné, archívne a knižničné fondy). 
V rámci rozvojového modelu SNG  je v existujúcom bratislavskom areáli možné riešiť priestory pre: Galériu starého umenia (Vodné kasárne), Galériu moderného a súčasného umenia, resp. umenia 20. a 21. storočia (premostenie, Esterházyho palác) Galériu architektúry, úžitkového umenia a dizajnu – nové priestory by mohli vzniknúť na mieste súčasného parkoviska v areáli SNG (perspektívna etapa dostavby areálu). 
V strednodobom časovom horizonte (v súlade s postupom etapizácie rekonštrukcie a modernizácie areálu) začala SNG postupnými krokmi implementovať rozvojový model, ktorý bude pod silnou značkou (značka SNG má svoj historický a kultúrno-spoločenský                        a reprezentatívny rozmer nielen smerom dovnútra ale aj do zahraničia) uvádzať silnú inštitúciu, v rámci ktorej budú samostatne fungovať špecializované zbierky, „domy“ alebo pracoviská – galérie starého umenia, moderného a súčasného umenia, úžitkového umenia       a architektúry. Práve tento model SNG by akceptoval aj širšie celospoločenské potreby reorganizácie galerijného a muzeálneho života a prirodzené dobudovanie ich siete. Predovšetkým by saturoval historickú neexistenciu určitého typu špecializovaných galerijných inštitúcií. Dnes je málo reálne  a pravdepodobné založiť galérie na „zelenej lúke“ a nájsť pre ne nové rozpočtové zdroje v rezorte kultúry. SNG historicky nesuplovala funkciu galérie súčasného umenia, úžitkového umenia a architektúry, ale tieto funkcie v historickom vývoji generovala  a stala sa ich nositeľkou (zbierky súčasného umenia, úžitkového umenia, architektúry tvoria integrálnu súčasť jej zbierkových fondov, ktoré sú dodnes podľa finančných možností rozvíjané). 
Navyše, súčasným celosvetovým trendom nie je parcelovanie galérií a zbierok, ale ich posilňovanie pod zavedenou historickou značkou, nie  delenie výtvarného umenia na jednotlivé druhy v prezentačnej a expozičnej rovine, ale ich spájanie, prelínanie, vzájomná konfrontácia a komparácia, t. j. prezentácia vizuálneho umenia, resp. vizuálnej kultúry ako jedného rôznofarebného a rozmanitého celku. 

Urbanisticko-architektonické riešenie

	Účelom a poslaním realizácie aktuálneho stavebného zámeru je realizovať koncepciu komplexného architektonicko-konštrukčného, dispozično-prevádzkového, technologického         a materiálového riešenia areálu SNG využitím jestvujúcich priestorových rezerv areálu, s cieľom intenzifikácie funkčného využitia pôvodného stavebného fondu a vyriešením bezkolíznej prevádzky areálu, s logicky nadväzujúcim usporiadaním funkcií nielen v areáli, ale aj v jednotlivých objektoch a ich priestoroch, s optimalizáciou zásahov do jestvujúcej stavebnej štruktúry.
	Areál SNG tvorí súbor objektov a vonkajších priestorov nachádzajúcich sa v zastavanej oblasti bratislavského centra, na území vytýčenom osnovou ulíc Riečnej, Paulínyho a Rázusovho nábrežia. Predmetné riešenie areálu SNG je ohraničené z východnej strany štítmi Esterházyho paláca a Dezseffyho paláca. Súčasťou areálu SNG je Esterházyho palác, ktorý bude prevádzkovo súvisieť s objektom premostenia. Je zrenovovaný a nie je predmetom obnovy. Na juhozápadnom okraji areálu sú v týchto hraniciach vklinené dva bytové domy, ktoré sa priamo dotýkajú premostenia, resp. objektu knižnice a súvisiaceho átria letného kina. V centrálnej časti priestoru Vodných kasární je nádvorie so zeleňou, ktorej charakteristika a závery dendrologického prieskumu sú vyhodnotené. 
	Prístavba objektu SO 07 Nový depozitár je v súlade s podmienkami územno-plánovacej dokumentácie. Jej výstavbou sa doplnia chýbajúce priestory depozitára                  a dokumentačného centra. 
	Predmetnou realizáciou si jednotlivé objekty pochádzajúce z rôznych historických období zachovajú svoj autonómny výraz, pritom však budú po architektonicko-kompozičnej                    a materiálovej stránke logicky prepojené. Areál je v súčasnosti napojený na všetky zdroje energií. Z dôvodu porúch na vodovodných a kanalizačných potrubných vedeniach pod objektmi v areáli je potrebné realizovať prekládky týchto sietí. Umiestnenie areálu SNG je z hľadiska prístupov, vonkajších a vnútorných väzieb na existujúcom pozemku značne exponovaným dopravným uzlom a kritickým miestom aj z hľadiska povodní.

Architektonicko-stavebné riešenie objektov

SO 01 Premostenie	

	SNG uzatvorila (2001) z dôvodu havarijného stavu významnú časť svojich výstavných priestorov – premostenie, modernú prístavbu vybudovanú podľa projektu arch. V.  Dedečka. Posuny a zmeny pôvodného projektu počas realizácie, nedokonalé prevedenie stavby, nefunkčné technológie, to všetko prispelo k tomu, že objekt sa stal po 24 rokoch neschopný užívania. Čoraz rozsiahlejšie zatekanie strechy a prenikanie vody do vnútorného priestoru, nemožnosť dosiahnuť a udržať stabilnú klímu, vlhkosť a teplotu, materiálové opotrebovanie priestoru, ako aj následné akútne ohrozenie vystavených výtvarných diel, boli hlavné dôvody, prečo bol tento priestor uzatvorený a odstavený z prevádzky.
	Existujúci objekt SO 01 je oceľový stavebný systém s metalickým plášťom a horným presklením, ktoré nevyhovujú dnešným požiadavkách z hľadiska tepelno-technických parametrov príslušných noriem STN a aj prirodzeného osvetlenia výstavných priestorov. Búracie práce v tomto objekte predstavujú úplné odstránenie sendvičového opláštenia              a presklených častí, odstránenie kamenného obkladu na I. až II. NP a presklenej fasády, odstránenie schodiska na V. NP a I. PP, obkladov konštrukcií nadzemnej časti, všetkých vrstiev podláh až po stropnú konštrukciu, demontáže technologického zariadenia                     a odstránenie značnej časti stropnej konštrukcie v suteréne. Zo statického hľadiska je najdôležitejšia úprava stropu I. PP pre otvor 44,0 x 5,0 m vo vnútornej časti stropnej dosky smerom k nádvoriu. Pôvodný metalický plášť a presklenia budú nahradené sendvičovým plášťom s povrchovou úpravou z ALU plechov a clonami proti priamemu slnečnému žiareniu. Nové podlahy budú riešené s nášľapnou vrstvou – drevené parkety. Nové podhľady budú s difúznymi roštmi pod hornými preskleniami. Jestvujúce schodiská budú oceľové a zábradlia budú rekonštruované s novými povrchmi. Dnešný suterénny depozitár pod premostením bude prestavaný na expozičné priestory. Pre jeho priame presvetlenie severným svetlom a jeho optické prepojenie s priestorom nádvoria bude po šírke premostenia odobratá časť stropu       a vytvorené patio s možným využitím exteriérového vystavenia plastík. V hranici suterénnej obvodovej steny bude voči ulici vytvorená protipovodňová úprava žľabom s odkanalizovaním pre náhle havarijné vody. Celková úžitková plocha objektu bude 3 768,8 m^2.

SO 02 Administratívna budova

	Administratívna budova pozostáva z dvoch podzemných podlaží a siedmich nadzemných podlaží. Podzemnú časť tvorí železobetónová monolitická konštrukcia pozostávajúca zo základovej dosky, obvodových stien, prievlakov a stropných dosiek. Nadzemnú časť tvorí oceľový stĺpový systém pozostávajúci zo stužujúcich prvkov, oceľových prievlakov, stropníc  a plechových dosiek.
	Na administratívnej budove bude komplexne odstránený obvodový plášť vrátane deliacich priečok, mimo jadra. Medzi I.PP a I.NP sa vybúra značná časť železobetónového stropu. Suterénne steny pažiacej konštrukcie sa kompletne odstránia a železobetónové obvodové steny sa perforujú. Odstráni sa rampový vjazd do garáží, pôvodný komín a časti stropnej železobetónovej dosky cez všetky podlažia pre novú výťahovú šachtu a konzolovité časti konštrukcie. Nové dispozičné riešenie si vyžaduje statické úpravy pre zriadenie nového depozitáru z pôvodnej zasadačky, kvôli zvýšenému stálemu zaťaženiu z jeho prevádzky. Prestavbou sa zachová pôvodná úžitková plocha vo výmere 5 091,1 m^2.

SO 03 Knižnica a amfiteáter

	Existujúci objekt má dve nadzemné a jedno podzemné podlažie. Podzemnú časť tvorí železobetónová monolitická konštrukcia a nadzemnú časť oceľový skelet. V rámci navrhovanej prestavby sa uvažuje aj s nadstavbou tretieho nadzemného podlažia (oceľový stĺpový konštrukčný systém) s prepojením objektu knižnice s objektom Vodných kasární rampami v II.  a III. NP kvôli rozdielnym výškovým úrovniam týchto podlaží.  Krídlo dnešnej knižnice bude riešené prestavbou a nadstavbou pre nové expozičné účely s novým opláštením, transparentným zastrešením, s doriešením vnútorných povrchov stien a podláh. Nefunkčný amfiteáter bude upravený a transparentne  zastrešený oceľovou priestorovou konštrukciou s pásovým pevným zasklením zo severnej strany. Prestavbou a nadstavbou vznikne úžitková plocha 2 242,6 m^2.

SO 04 Protipovodňová ochrana spodnej stavby pod premostením

	Je popísaná v objekte SO 01 Premostenie.

SO 05 Vodné kasárne

	Ťažisko zásahov je orientované na otvorenie dnes uzatvoreného parteru všetkých troch krídel Vodných kasární najmä v miestach identifikovaných pôvodných otvorov. V rámci aktuálnej prestavby objektu sa otvorí v zadnom krídle značná časť stropnej konštrukcie na druhom a treťom nadzemnom podlaží stredného traktu, okrem klenutých stropov, s cieľom otvorenia haly cez dve podlažia so schodiskom. Odstránia sa vnútorné a vonkajšie omietky, nepôvodné schodisko z predchádzajúcej prestavby, podhľady vo všetkých expozíciách, nenosné priečky na I. NP z dôvodu vytvorenia nového vstupu do expozície galérie zo severnej strany. Výstavný priestor v II.NP pod pultovou strechou bude uzatvorený novým vloženým stropom, na ktorom budú nové plochy rozvodov VZT a deficitné skladovo-archívne plochy. Prestavbou vznikne celková úžitková plocha 5 836,3 m^2.

SO 06 Nádvorie

		Z nádvoria bude v celom rozsahu odstránená pôvodná dlažba a zníži sa niveleta zatrávnenej plochy na pôvodnú výšku. Stromy budú zachované a ozdravené, nádvorie bude vydláždené veľkoplošnou dlažbou a od hlučnej komunikácie na Rázusovom nábreží oddelené celo zasklenou stenou na celú výšku pod premostením.
	Súčasťou je aj úprava plochy zelene a parkoviska na Paulínyho ul., severne od administratívnej budovy, po odstránení terajšej rampy do suterénu. Nová príjazdová                     a zásobovacia rampa do 1. suterénu bude osadená rovnobežne s objektom administratívnej budovy. Nový vstup do galerijných priestorov bude situovaný z Riečnej ul. popod administratívnu budovu. Celková plocha nádvoria bude 1 530 m^2.

SO 07 Nový depozitár

	Novostavba bude funkčne prepojená s Vodnými kasárňami a administratívnou budovou. Po konštrukčnej stránke ide o železobetónový kombinovaný  stenový a stĺpový systém opláštený železobetónovými sendvičovými veľkoplošnými panelmi.
	Budova bude mať dve podzemné a sedem nadzemných podlaží. Dispozične je tento priestor otvorený. Prístavbou objektu vznikne nová úžitková plocha 4 761,0 m^2 .

Konštrukčné hľadisko

Konštrukčné systémy existujúcich objektov boli otvorené, variabilné a flexibilné v dispozícii, ktoré sú v predloženom zámere maximálne zužitkované, okrem objektu Vodných kasární, v ktorých sú minimálne stavebno-technické zásahy.
	Konštrukčný systém prístavby objekt SO 07 Nový depozitár je navrhnutý ako otvorený železobetónový stĺpový systém umožňujúci variabilitu dispozície.  Nad I. NP, čiže nad viacúčelovou sálou sa nachádza v II. NP nosná stena s dvomi dvernými otvormi, na ktoré sú uložené stĺpy vyšších nadzemných podlaží III. až VII. NP. Uvedená stena je podopretá na dvoch nosných stenách, ide o proste uloženú stenu. Je otázne, ako sa zachytávajú ťahové sily na spodnom okraji steny v rámci hrúbky podlahy. V dôsledku objemových zmien                    a nerovnomerného sadania objektu, v projektovej dokumentácii pre stavebné povolenie sa odporúča doriešiť dilatovanie objektu v nadväznosti na stavebný nosný systém objektu SO 02 – administratívna budova.
	Navrhované stavebné nosné systémy sú vhodne aplikované z hľadiska potreby zriadenia flexibilného a otvoreného dispozičného riešenia.

Vykurovanie objektov

            Je zabezpečené z dvoch nízkotlakových plynových kotolní 2. kategórie s dvomi
kotlovými jednotkami na IV. NP v objekte SO 01 – premostenie s inštalovaným výkonom kotolne 1.050 kW a v  I. PP v objekte SO 02 – administratívna budova. Vetranie bude prirodzené s nasávaním cez potrubie VZT v streche. Komínové teleso bude z nerezového stavebnicového systému. Vykurovanie pozostáva z dvoch systémov – podlahového vykurovania, resp. dokurovania VZT jednotkami na zabezpečenie požadovanej mikroklímy    a prívodu čerstvého vzduchu z exteriéru. Temperovanie spodnej stavby dopĺňajú doskové telesá.

VZT
	Pre VZT sú navrhnuté v jednotlivých objektoch strojovne. Rozvody VZT obsahujú rozvody pre prívod upraveného vzduchu a cirkulačné zariadenia pre klimatizáciu, zariadenia pre prívod vonkajšieho vzduchu s rekuperáciou tepla, chladu a vlhkosti, ohrevom, chladením zvlhčovaním a dvojstupňovou filtráciou a cirkulačné zariadenia, v ktorých je vzduch chladený, zohrievaný, odvlhčovaný a dovlhčovaný. Zariadenie zaisťuje aj dokurovanie výstavných priestorov.

Plynofikácia
	V objekte bude privádzaný plyn do priestorov regulačnej stanice plynu a odtiaľ do kotolne. Potrubie bude vedené pod stropom voľne na závesoch mimo únikových a chránených miest.

Zásobovanie vodou
	Rozvody vody budú v každom objekte vetvové. Pre zabezpečenie požiarnej ochrany objektu sú osadené vnútorné hadicové zariadenia s požiarnou výzbrojou napojenou na samostatné stúpačky požiarnej vody, ktoré sú napojené na primárny spoločný rozvod studenej vody. Pôvodné rozvody budú vymenené za nové.

Vonkajšia kanalizácia
	Dažďové vody zo striech, splaškové vody a odpadové vody z povrchového odtoku zo spevnených plôch sú odvádzané jednotnou kanalizáciou. Dažďová kanalizácia prechádza nádvorím areálu (Vodných kasární) a cez suterénne priestory s napojením do pôvodnej prípojky kanalizácie. Kanalizačné potrubia v prestavovaných objektoch budú vymenené.

Členenie stavby
	V predloženej dokumentácii v úrovni stavebného zámeru má verejná práca nasledovnú objektovú sústavu:
SO – 01	Hlavný objekt Premostenie (rekonštrukcia)
SO – 02	Hlavný objekt Administratívna budova (rekonštrukcia)
SO – 03	Hlavný objekt Knižnica + amfiteáter (rekonštr. a dostavba na Nové expozície)
SO – 04	Protipovodňová ochrana spodnej stavby pod Premostením
SO – 05	Hlavný objekt Vodné kasárne (rekonštrukcia a prestavba)
SO – 06	Hlavný objekt Nádvorie (rekonštrukcia a obnova)
SO – 07	Hlavný objekt Depozitár (novostavba)
SO – 09	Príprava staveniska
SO – 10	Ochrana stavebnej jamy a hydroizolácie
SO – 11	Komunikácie – cesty, spevnené plochy, parkoviská
SO – 12	Dopravné značenie
SO – 13	Sadové úpravy
SO – 21.	Prekládka trakčných rozvodov
SO – 21.2	Prekládka NN
SO – 20.3	Prekládka verejného osvetlenia
SO – 20.4	Prekládka telefónnych káblov
SO – 20.5	Prekládka kanalizácie
SO – 20.6	Prekládka vodovodného potrubia
SO – 30.1	Vodovodná prípojka
SO – 30.2	Kanalizačná prípojka
SO – 30.3	Plynová prípojka
SO – 30.4	Telefónna prípojka
SO – 30.5	Prípojka káblovej televízie
SO – 40	Verejné osvetlenie
SO – 41	Vonkajšie rozvody NN

Prevádzkové súbory
PS 01		Čerpacie studne
PS 02		Distribučná trafostanica TS č. 440
PS 03		Vysunutá trafostanica
PS 04		Náhradný zdroj elektro
PS 05		CRS (Centrálny riadiaci systém)
PS 06		Audio – video (kinosála a vstupný vestibul) – ozvučenie je riešené v rámci      
                        požiarneho rozhlasu
PS 07		Kuchynské zariadenia
PS 08		Zdroj chladu

	Jednotlivé objekty a prevádzkové súbory sú v súhrnnej technickej správe zdôvodnené, technicky a odborne zdokumentované.
	Stavba sa bude realizovať v 3 investičných fázach, ktoré zahŕňajú 4 stavebné etapy. Zámerom je, aby v priebehu každej z týchto realizovaných etáp bola časť expozičných priestorov sprístupnená verejnosti, a teda samostatne fungujúca i za cenu istých dočasných provizórií.
Prvá fáza:  I. etapa – rekonštrukcia a obnova objektu premostenia a prestavba suterénu pod premostením. Súčasťou tejto etapy je aj vybudovanie príslušných vnútorných rozvodov sietí, resp. prestavba strojovní podmieňujúcich chod nového celku i jeho postupnej prestavby.
Druhá fáza: II. etapa – rekonštrukcia a prestavba Vodných kasární. Súčasťou je aj rekonštrukcia nádvoria a vytvorenie akustickej steny medzi nádvorím a dotknutou komunikáciou a III. etapa – výstavba nového objektu – centrálneho depozitára.
Tretia fáza:   IV. etapa – rekonštrukcia administratívnej budovy a prestavba                 a nadstavba dnešnej knižnice na expozičné priestory. Súčasťou je uzatvorenie priestoru dnešného amfiteátra a vybudovanie novej viacúčelovej haly.

Hľadisko ekonomické

• architektonické riešenie
            Navrhované úpravy objektov z hľadiska dispozičného a konštrukčného spĺňajú podmienky na optimálne ekonomické využitie.
• stavebný program
            Bol vypracovaný projektovou organizáciou – Architekti BKPŠ, s. r. o., Trnavská 61, Bratislava v súčinnosti s investorom.
• konštrukčné riešenie
            Predmetný stavebný systém prestavby, nadstavby a prístavby je možné považovať za ekonomicky správne vyhodnotený.

Celkové náklady stavby
Rekapitulácia výdavkov podľa položiek stavebného zámeru v CÚ 2005 v tis. Sk
Pol. | Názov položky | Náklady | DPH | Náklady
| | v tis. Sk | 19% | v tis. Sk
| | bez DPH | | vrátane DPH
a) | príprava verejnej práce | 40.373 | 7 671 | 48 044
b) | stavebná časť | 731.046 | 138 899 | 869 945
c) | technologická časť | 42.665 | 8 106 | 50 771
d) | zariadenie staveniska | 0 | 0 | 0
e) | predpokladané vyvolané investície | 0 | 0 | 0
f) | výkup pozemkov, odvody za vyňatie pôdy, | | |
| patenty, licencie | 0 | 0 | 0
g) | rozpočtová rezerva 8 – 12 ^0/_0 | 57.414 | 10 908 | 68 322
h) | iné investície | 0 | 0 | 0
| Kapitálové výdavky (a - h) | 871.498 | 165 584 | 1 037 082
| bežné výdavky | 0 | 0 | 0
| Náklady spolu | 871.498 | 165 584 | 1 037 082

Porovnanie nákladov stavebných objektov v Sk  (bez DPH)             tab. č.1
Objekt | Stavebný zámer | Štátna expertíza | Rozdiel
SO 01 Premostenie | 142 414 000 | 135 345 954 | -7 068 046
SO 02 Administr. budova | 113 221 000 | 129 940 494 | 16 719 494
SO 03 Knižnica | 98 799 000 | 102 337 792 | 3 538 792
SO 04 Protipovodňová ochrana | 900 000 | 900 000 | 0
SO 05 Vodné kasárne | 130 874 000 | 123 389 268 | -7 484 732
SO 06 Nádvorie | 12 046 000 | 12 046 000 | 0
SO 07 Depozitár | 125 345 000 | 135 690 584 | 10 345 584
SO 09 Príprava staveniska | 200 000 | 200 000 | 0
SO 10 Ochrana stav. jamy | 25 000 000 | 25 000 000 | 0
SO 11 Komunikácia | 7 100 000 | 7 101 600 | 1 600
SO 12 Dopravné značenie | 350 000 | 350 000 | 0
SO 13 Sadové úpravy | 250 000 | 249 736 | -264
SO 20 Prekládky inž. sietí | 1 690 000 | 1 690 000 | 0
SO 30 Prípojky inž. sietí | 155 000 | 154 995 | -5
SO 40 Verejné osvetlenie | 180 000 | 180 000 | 0
SO 41 Vonkajšie rozv. NN | 440 000 | 440 000 | 0
Spolu: | 658 964 000 | 675 016 423 | 16 052 423
Príprava verejnej práce | 40 373 000 | 40 373 000 | 0
Realizačná dok., TD | 56 030 000 | 56 030 000 | 0
Prevádzkové súbory | 42 315 000 | 42 665 000 | 350 000
Rozpočtová rezerva | 42 077 000 | 57 414 000 | 15 337 000
Spolu: | 180 795 000 | 196 482 000 | 15 687 000
Náklady spolu: | 839 759 000 | 871 498 423 | 31 739 423

           Vedľajšie náklady stavby (ZS) spracovateľ dokumentácie zahrnul do jednotlivých ukazovateľov orientačnej ceny Sk/m^3. Tieto náklady zahrnula aj štátna expertíza (tab. č. 1). 

           Zdôvodnenie zvýšenia nákladov jednotlivých  stavebných objektov ( porovnanie: stavebný zámer – štátna expertíza )

           Zreálnenie navrhovaných základných rozpočtových nákladov stavebných objektov
o 16 052 423 Sk vzniklo z titulu prehodnotenia predpokladaných nákladov s ukazovateľmi priemernej orientačnej ceny ODIS na merné a účelové jednotky v cenovej úrovni 2005.
SO 01 Premostenie
	Štátna expertíza znížila ukazovateľ priemernej ceny na m^3 obostavaného priestoru zo
            6 588 Sk/m^3 na 6 055 Sk/m^3 a tým znížila celkové predpokladané náklady 
            o -7 068 046 Sk.
SO 02 Administratívna budova
	Štátna expertíza zvýšila náklady z dôvodov:
a)	spresnenia obostavaného priestoru 6. NP o cca 294,0 m^3 oproti stavebnému zámeru,
b)	zvýšenia ukazovateľa priemernej predpokladanej ceny na m^3 obostavaného priestoru  
            zo 4 587 Sk/m^3 na 5 031 Sk/m^3.
	V tomto objekte sa majú realizovať rozsiahle búracie práce, pri ktorých sa má vybúrať 
            komplet všetok obvodový plášť vrátane muriva, všetky priečky mimo jadra. Tento 
            objekt je kovovej nosnej konštrukcie. Budova bude celá opláštená novým obvodovým 
            plášťom na metalickej báze s protislnenčnými clonami na južnej strane. Vnútorné 
            priestory budú novousporiadané novými deliacimi priečkami, uvažuje sa s novými   
            podlahami a pod. Preto sa predpokladajú investičné náklady vyššie o 16 719 494 Sk 
            oproti navrhovaným  nákladom v stavebnom zámere.

SO 03 Knižnica
	Zvýšenie nákladov o 3 538 792 Sk vzniklo z dôvodu spresnenia, t. j. zvýšenia  
           obostavaného priestoru 3. NP o 27 m^3 a zvýšenia – spresnenia ukazovateľa ceny na 
           účelovú jednotku daného objektu.

SO 05 Vodné kasárne
	Zníženie nákladov je spôsobené znížením ukazovateľa priemernej ceny na m^3 
            obostavaného priestoru, znížením obostavaného priestoru 2.NP o cca 48 m^3 oproti 
            stavebnému zámeru. 
            Týmito úpravami sa znížili predpokladané náklady objektu o cca -7 484 732 Sk.

SO 07 Depozitár
	Zvýšenie nákladov je zapríčinené z nasledovných dôvodov:
a)	zvýšenia obostavaného priestoru 1.PP o cca 286 m^3 oproti stavebnému zámeru,
b)	 zvýšením ukazovateľa priemernej ceny na m^3 obostavaného priestoru z 5 833 Sk/m^3 na 6 026 Sk/m^3. Projektantom predpokladaný cenový ukazovateľ na mernú jednotku je pomerne nízky v porovnaní s výslednými ukazovateľmi priemernej rozpočtovej ceny na mernú jednotku objektu. Štátnou expertízou predpokladané investičné náklady sú vyššie  o 10 345 584 Sk oproti navrhovaným nákladom v stavebnom zámere.

Prevádzkové súbory
Štátnou expertízou boli zvýšené náklady o 350 000 Sk z dôvodu spresnenia investičných nákladov na prevádzkové súbory  PS– 08 Zdroj chladu. V stavebnom zámere išlo o  súčtovú chybu spracovateľa rozpočtových nákladov uvažovaných na prepojovacie 
potrubné  rozvody.

Rozpočtová rezerva
	Štátna expertíza spresnila rozpočtovú rezervu na 8% sadzbu zo základne základných rozpočtových nákladov - ZRN ( stavebné objekty + prevádzkové súbory + zariadenie staveniska). Zistený náklad je  vyšší o 15 337 000 Sk.

	Metodicky je rozpočet správne a podrobne rozanalyzovaný, uvažuje sa aj s tvorbou sekundárnych výnosov (tržieb zo vstupného, služieb a tržieb z prenájmu zrekonštruovaných priestorov). Oneskorením realizácie výstavby sa budú plánované kapitálové investície každoročne zvyšovať v dôsledku pokračujúcej degradácie materiálov oproti súčasnému stavu, ako aj narastajúcej inflácii.
	Predložený zámer Rekonštrukcie a modernizácie areálu SNG v optimálnej miere zohľadňuje získanie nových úžitkových plôch, zníženie energetickej náročnosti vhodným technickým a technologickým vybavením pôvodnej stavby, pri zachovaní historicky hodnotných konštrukcií a prvkov objektu v pamiatkovo chránenej zóne.
	Prestavbou a dostavbou nových objektov sa voči súčasnému stavu získa 7.343 m^2 nových úžitkových priestorov, nevyhnutných pre prevádzku SNG.

Hodnotenie efektívnosti

	Stavba nie je výrobného charakteru,  preto nie je možné vykonať hodnotenie ekonomickej efektívnosti verejnej práce analýzou vzťahu výnosov a nákladov životného cyklu. Užívateľský efekt verejnej práce je definovaný požiadavkami vyplývajúcimi z aktuálnych poznatkov o nevyhnutnej starostlivosti o zbierkové predmety – vzácne umelecké diela národného a svetového kultúrneho dedičstva, ktoré SNG spravuje a medzinárodnými podmienkami – štandardmi na vystavovanie zbierkových predmetov. Tento užívateľský efekt ovplyvňuje technické riešenie jednotlivých stavebných objektov a prevádzkových súborov.
	Stavebné objekty a prevádzkové súbory sú navrhnuté optimálne, t. j. zabezpečuje sa požadovaný užívateľský efekt racionálnym vynaložením nákladov na prípravu a realizáciu stavby a zároveň sa znižuje energetická náročnosť verejnej práce.

           Možnosti dosiahnutia cieľov prostredníctvom súkromného sektora a iných zdrojov

	Pre daný typ súboru objektov sa nepredpokladá možnosť dosiahnutia cieľov prostredníctvom súkromného sektora.
   Ministerstvo kultúry SR bude hľadať možnosti spolufinacovania tohto projektu aj z európskych fondov. Ministerstvo kultúry SR v súčinnosti so Slovenskou národnou galériou požiada Ministerstvo výstavby a regionálneho rozvoja SR o zaradenie stavby „Vodné kasárne“, ktorá je navrhnutá v stavebnom zámere na realizáciu v 2. etape do Prioritnej osi – Rámcová aktivita 1.4 Regenerácia sídel, ktoré budú podporované ERDF. Ich súčasťou je aj zachovanie a obnova kultúrneho dedičstva (podpora obnovy a rekonštrukcie pamiatkových objektov). Budova Vodných kasární je zapísaná v Ústrednom zozname pamiatkového fondu – Registri nehnuteľných národných kultúrnych pamiatok pod číslom 192/0  a je chránená podľa zákona NR SR č. 49/2002 Z. z. o ochrane pamiatkového fondu. 

           Súlad so záverečným stanoviskom posúdenia vplyvu na životné prostredie (zákon                Národnej rady Slovenskej republiky č. 127/1994 Z. z. o posudzovaní vplyvov stavieb na životné prostredie)

V zmysle prílohy č. 1 zákona Národnej rady Slovenskej republiky č. 127/1994 Z. z. stavba  podlieha zisťovaciemu konaniu vplyvu na životné prostredie. MŽP vykonalo zisťovacie konanie a rozhodnutím č. 4020/05-1.6/db z 15. februára 2006, právoplatným         6. marca 2006 rozhodol, že navrhovaná činnosť Dostavba  SNG – objekt SO 07 Nový depozitár – novostavba, uvedená v predloženom zámere sa nebude posudzovať. Predmetná stavba nemá výrobno-prevádzkový charakter.

            Životnosť a plánované nároky na pravidelnú údržbu a prevádzku z finančného hľadiska

	Navrhnuté materiálovo-konštrukčné riešenie stavieb jednotlivých objektov areálu, ich technické a technologické vybavenia zabezpečujú štandardnú životnosť stavby. Zvládnuté dispozičné, konštrukčné a materiálové riešenie priaznivo ovplyvňuje nároky na údržbu            a najmä prevádzku objektov z hľadiska nárokov na optimálne využívanie energetických zdrojov.

Doba výstavby

	V ekonomickej správe C je stanovený časový plán realizácie jednotlivých etáp do troch investičných fáz a štyroch etáp výstavby:
1. investičná fáza	I. etapa				06/2007 – 06/2009
2. investičná fáza	II. etapa			09/2007 – 06/2011
			III. etapa			03/2010 – 11/2013
3. investičná fáza	IV. etapa			03/2010 – 11/2013

           Predpokladaná doba výstavby uvedená v protokole o vykonaní štátnej expertízy cca 39 mesiacov je reálna iba za predpokladu plynulého financovania jednotlivých investičných fáz   a za predpokladu, že oproti projektovanému stavu sa pri podrobnom prieskume a diagnostike stavby počas realizácie nevyskytnú žiadne nové závažné skutočnosti.

Rekonštrukcia, modernizácia a dostavba areálu SNG v Bratislave - návrh finančného plánu a aktivácie nákladov pre r. 2007 až 2013

Etapa | Obdobie / náklady v tis. SKK vrátane DPH 19%
| 2005-2006 | 2007 | 2008 | 2009 | 2010 | 2011 | 2012 | 2013 | Spolu
I. | 10 991 | 28 287 | 128 232 | 41 580 | - | - | - | - | 209 090
II. | 5 164 | 10 758 | 1 448 | 29 081 | 89 680 | 88 242 | - | - | 224 373
III. | 1 540 | 1 030 | 9 253 | 1 992 | 75 446 | 75 446 | 41 589 | 44 038 | 250 334
IV. | 1 540 | 1 683 | 15 081 | 3 175 | 61 285 | 62 436 | 103 180 | 104 905 | 353 285
Spolu | 19 235 | 41 758 | 154 014 | 75 828 | 226 411 | 226 124 | 144 769 | 148 943 | 1 037 082

Poznámka: | | | | |
- V roku 2005 bol vyčerpaný objem finančných prostriedkov vo výške 9 550 tis. SKK vrátane DPH
- V roku 2006 sa očakáva vyčerpať objem vo výške 9 685 tis. SKK vrátane DPH
V sume na rok 2007 sú zahrnuté aj kapitálové výdavky vo výške 600 tis. Sk z predchádzajúceho roka, ktoré budú použité v roku 2007. |

	
Možnosti zníženia rozpočtových nákladov stavby

	Vzhľadom na výsledok vyhodnotenia ekonomickej náročnosti predmetnej stavby v Protokole o vykonaní štátnej expertízy sa nepredpokladá možnosť zníženia rozpočtových nákladov stavby. V predloženom stavebnom programe sú účelne navrhnuté jednotlivé prevádzky a prestavbou a dostavbou sa získa oproti súčasnému stavu úžitková plocha 7.343 m^2, (depozitáre, expozičné a komunikačné plochy pre nevyhnutnú prevádzku SNG).	
           Možnosti zníženia rozpočtových nákladov stavby sa javia výlučne v znížení rozsahu úžitkových plôch (čo prinesie znovu nedokončenosť celku a bude mať negatívne dôsledky na činnosti SNG).

Zhodnotenie rizík z hľadiska technického, realizačného a prevádzkového

	Riziká z hľadiska technického budú minimalizované odbornosťou spracovateľa stavebného zámeru, výberom skúseného spracovateľa ďalších stupňov projektovej dokumentácie v jednotlivých profesiách, realizáciou výstavby kvalifikovanou osobou s výbornými referenciami o realizovaných stavbách príslušného zamerania, ako aj kvalifikovaného stavebného dozoru.
Hodnotenie verejnej práce v zmysle § 10 zákona  č. 254/1998 Z. z. o verejných prácach

	Z hľadiska súladu s koncepciou rozvoja odvetvia je stavebný zámer v súlade s návrhom Stratégie rozvoja múzeí a galérií v Slovenskej republike do roku 2011.
	Z hľadiska  súladu s podmienkami územno-plánovacej dokumentácie je predmetný stavebný zámer v súlade s platnou územno-plánovacou dokumentáciou Aktualizácia územného plánu hlavného mesta SR Bratislavy (rok 1993) a rovnako aj s novým územným plánom, ktorý je v súčasnosti v štádiu schvaľovania.
	Z hľadiska súladu so záverečným stanoviskom podľa osobitného predpisu – zákon NR SR č. 127/1994 Z. z. o posudzovaní vplyvov stavieb na životné prostredie – stavebný zámer verejnej práce pre objekt Nový depozitár vypracovaný zámer EIA f. EKOJET. Ministerstvo životného prostredia SR vydalo rozhodnutie č. 4020/05-1.6/db z 15. februára 2006, ktorým rozhodlo, že činnosť uvedená v predmetnom zámere nebude posudzovaná.
	Z hľadiska opodstatnenosti nákladov verejnej práce bol stavebný zámer predložený na Ministerstvo výstavby a regionálneho rozvoja SR za účelom vykonania štátnej expertízy.
	Na základe vyššie uvedeného Ministerstvo výstavby a regionálneho rozvoja SR v súlade s ustanovením § 11 ods. 6 zákona č. 254/1998 Z. z. o verejných prácach a vyhlášky MVRR SR č. 392/1998 Z. z., ktorou sa vykonáva zákon o verejných prácach, vydalo protokol o vykonaní štátnej expertízy  na stavebný zámer  verejnej práce Rekonštrukcia a modernizácia areálu SNG v Bratislave a  považuje náklad 871 498 tis. Sk bez DPH (1 037 082 tis. Sk vrátane DPH) v cenovej úrovni roku 2005 za maximálnu cenu verejnej práce Rekonštrukcia   a modernizácia areálu SNG v zmysle  § 11 ods. 9 zákona č. 254/1998 Z. z. o verejných prácach.
      Z hľadiska optimálneho technického, konštrukčného, technologického riešenia stavebný zámer predmetnej verejnej práce posúdila externá expertka Ing. Janka Bacigalová, PhD. Expertízny posudok tvorí Prílohu k protokolu o vykonaní štátnej expertízy č. 10/2006.